ברנדון קורץ

ברנדון אלברט קורץ (נולד ב-27 ביוני 1978 בפרזנו, קליפורניה) הוא כדורסלן עבר אמריקאי בגובה 2.08 מ' ששיחק כפאוור פורוורד וסנטר.

קורץ שיחק חבעיקר  בליגת העל הישראלית, שיחק  בקבוצות בליגת הקיץ של ה-NBA ולאחר ששיחק  המינסוטה טימברוולבס ב-2003. כמעט התקבל ל NBA. קורץ הצליח להגיע למקום ה-335 בתולדות קלעי הליגה ב-19 בפברואר 2008 עם 1,005 נקודות וסיים את העונה עם 1,100 נקודות שהציבו אותו במקום ה-321 ב"מועדון האלף". כיום הוא ממוקם במקום ה-396 בתולדות קלעי הליגה.

קריירת מכללות

קורץ שיחק ב"תיכון סנטניאל" בעיר קומפטון, קליפורניה עד 1996. לאחר מכן שיחק במכללה הקהילתית בבייקרספילד מ-1996 עד 1998, בה נבחר לשחקן הג'וניור קולג' הטוב בקליפורניה.
בין השנים 1998–2000 שיחק במדי אוניברסיטת טולסה מה-Western Athletic Conference מהדיויז'ן הראשון, ווכשעלתה  לסיבוב השני באליפות המכללות בעונת 1998/1999 ולשמונה הגדולות בעונתו האחרונה. לאחר לימודיו ניסה את מזלו בדראפט ה-NBA אך לא הצליח להיבחר על ידי שום מועדון. לאחר מכן נרשם לדראפט ה-USBL ונבחר בסיבוב הראשון בבחירה השמינית בידי הקנזס קגרס.

קריירה מקצוענית
קורץ החל את הקריירה המקצוענית שלו במדי האוקלהומה סטורם מליגת הקיץ החצי-מקצוענית, USBL, בה שיחק 30 משחקים ב-2001. לאחר מכן הצטרף למועדון הטורקי, אוניברסיטת טניק איסטנבול, שבמדיו שיחק 5 משחקים.

כ-2002 חתם באימולה האיטלקית ושיחק 9 משחקים בהם קלע 25 נקודות. לאחר מכן חזר לארצות הברית ושיחק במדי קבוצת קרן קאונטי וייפרס החצי מקצוענית מבייקרספילד המשתתפת בליגה של דרום-מערב ארצות הברית, וסיינט לואיס סקייהוקס מליגת ה-USBL שבמדיה הופיע ב-14 משחקים. לאחר מכן ב-1 באוקטובר 2002 חתם על חוזה למשחקי קדם העונה של ה-NBA עם היוסטון רוקטס שניפו אותו לאחר כ-18 יום.

בעונת 2002/2003 הצטרף לגרינוויל גרוב מליגת הפיתוח של ה-NBA במדיה שיחק עם הספרה 50 והופיע ב-24 משחקים בהם קלע 224 נקודות. בקיץ של 2003 שיחק בליגת הקיץ של ה-NBA במדי הדטרויט פיסטונס.   בב-25 בספטמבר 2003  חתם עם מינסוטה טימברוולבס, ושיחק  במסגרת קדם העונה של ה-NBA (שגם בה הופיע עם הספרה 50) כיוון שלא הצליח להגיע לסגל הסופי של הקבוצה שוחרר מהמועדון ב-23 באוקטובר.

בעונת 2003/2004 שיחק שוב בליגת הפיתוח של ה-NBA, הפעם במדי אשוויל אלטיטוד בה שיחק שוב עם הספרה 50 והופיע ב-56 משחקים בהם קלע 714 נקודות, וזכה באליפות הליגה ל-2004 וגם נכלל בחמישייה השנייה בטיבה של הליגה. במשחק האליפות של הליגה נגד האנטסוויל פלייט, קלע 26 נקודות והוריד 14 ריבאונדים ונבחר ל-MVP של המשחק. לאחר מכן, ב-2004 חתם במדי סאסקי בסקוניה מליגת ה-ACB במדיה הופיע ב-3 משחקים כמחליף לקורנל דייוויד בפלייאוף של הליגה הספרדית.

קורץ שיחק במדי סן אנטוניו ספרס בליגת הקיץ של 2004, אך לא קיבל חוזה וחתם במדי טורק טלקום מהליגה הטורקית אך החוזה בוטל בשל עבירת משמעת ועבר להפועל גליל עליון של עודד קטש (שהתמודדה גם ביורופליג) בה שיחק 22 משחקים וקלע 14.8 נקודות למשחק ולקח 8.5 ריבאונדים בממוצע למשחק בעונת 2004/2005. לאור בעיית משמעת במשחק חוץ נגד נימבורק הצ'כית הושעה ונקנס.

בקיץ של 2005 שיחק קורץ במדי הפיניקס סאנס בליגת הקיץ של ה-NBA בלאס ווגאס, אך לא קיבל חוזה וחתם לקראת עונת 2005/2006 במדי עירוני אליצור אשקלון של אריאל בית-הלחמי  בה שיחק 27 משחקים והשיג 14.9 נק', 7.3 ריב' ו-1.6 אס' למשחק בליגה, וניפק גם 18.8 נק' ו-7.6 ריב' ביורוצ'אלנג' של פיב"א אירופה שבו נעצרה קבוצתו ברבע הגמר (הישג השיא באירופה למועדון) כנגד האלופה שבדרך, אורל גרייט, אך קבוצתו שהשקיעה תקציב גדול יחסית עבורה לרכש של כוכבים בקיץ הייתה בתחתית הליגה וסבלה מבעיות תקציביות חמורות והוא עצמו כמעט שוחרר במהלך העונה.

בעונת 2006/2007 עבר לולוצלאווק מליגת העל הפולנית בכדורסל, אך  עזב לאחר 5 משחקים בהם קלע 30 נקודות (6.0 נק', 4.2 ריב' ו-0.6 חס' ב-15.2 דק' למשחק) וחתם במדי מכבי ראשון לציון שאומנה על ידי גלעד כץ עד לתום העונה, בה השיג 12.3 נקודות, 6.1 ריבאונדים ו-0.6 חסימות בממוצע.

בעונת 2007/2008 עבר לדן בוס מהליגה ההולנדית,  שיחק 14 משחקים בהם השיג 13.6 נקודות ו-7.7 ריבאונדים ב-23.5 דקות משחק בממוצע,  וביול"ב קאפ שבמסגרתו קלע 8.3 נק' בממוצע ולקח 3 ריבאונדים ב-4 משחקים.  לאחר מכן חזר למדי מכבי ראשון לציון, שאומנה על ידי עדי אזולאי, עד לתום העונה, שיחק ב-20 משחקים 8.1 נקודות ו-4.9 ריבאונדים ב-19.4 דקות משחק בממוצע.

בעונת 2008/2009 שיחק במדי תבנין מלבנון. ב-2009 חתם במדי "אנטרניק SC", המועדון המייצג את המיעוט הארמני בלבנון, אך לאחר מכן עבר ל-Club Atlético Obras Sanitarias de la Nación מהליגה בארגנטינה לשני משחקים בסיום עונת 2009/2010.

ב-2010 חתם בסן מרטין מרקוס חוארס מהליגה הארגנטינאית שבמדיה הופיע בשמונה מחזורים, וב-2011 חתם ב-ASU Sports Club מהליגה הירדנית ופרש ממשחק פעיל.

קישורים חיצוניים

הערות שוליים

קטגוריה:אמריקאים ילידי קליפורניה
קטגוריה:פרזנו: אישים
קטגוריה:כדורסלנים אמריקאים
קטגוריה:כדורסלני אוניברסיטת טלסה
קטגוריה:כדורסלני אשוויל אלטיטוד
קטגוריה:כדורסלני גרינוויל גרוב
קטגוריה:כדורסלני סאסקי בסקוניה
קטגוריה:כדורסלני טורק טלקום
קטגוריה:כדורסלני הפועל גליל עליון
קטגוריה:כדורסלני עירוני אשקלון
קטגוריה:כדורסלני מכבי ראשון לציון
קטגוריה:כדורסלני דן בוס
קטגוריה:קליפורניה: כדורסלנים
קטגוריה:אמריקאים שנולדו ב-1978